Ericu950/Stoicheia-meter-silver huggingface dataset:
τὴν γὰρ ῥάβδον τῶν ἀπαιτούντων διεσκέδασεν .
τῶν ἀπαιτούντων , ὁ μὲν Ἀκύλας οὕτως ἡρμήνευσεν εἰπών ·
τὸν ζυγὸν βαστάγματος αὐτοῦ καὶ τὴν ῥάβδον ὤμου αὐτοῦ , σκῆπτρον τοῦ πράσσοντος , ὁ δὲ Σύμμαχος 0 1 ·
ζυγός φησι τοῦ βαστάγματος αὐτοῦ καὶ ἡ ῥάβδος τοῦ ὤμου αὐτοῦ , ῥάβδος τοῦ ἀπαιτοῦντος ἡττήθη , καὶ ὁ Θεοδοτίων ὁμοίως τοῦ ἀπαιτοῦντος ἡρμήνευσεν , ἑνικῶς τὸν ἀπαιτοῦντα καὶ τὸν ἐκπράσσοντα σημάνας , δηλονότι τὸν διάβολον , ὃς ἐκπράσσων διετέλει τὰς τῶν ἀνθρώπων ψυχὰς καὶ φόρους ὥσπερ ἀπαιτῶν τὰς χορηγουμένας αὐτῷ ἁμαρτίας .
ἀλλὰ ταύτην καὶ τὴν ῥάβδον τοῦ ἀπαιτοῦντος καὶ τὸν ζυγὸν τὸν βαρὺν διεσκόρπισεν ὁ γυμνώσας αὐτόν , ἐπεὶ δὲ εἰκὸς ἦν καὶ ἑτέρους πολλοὺς συνεργεῖν τῷ διαβόλῳ καὶ τούτων αὐτῶν τῶν αὐτῷ ἀπαιτούντων ·
πολλοὶ γὰρ ἦσαν οἱ ἐκπράσσοντες τὸ γένος τῶν ἀνθρώπων .
τὸν ζυγὸν καὶ τὴν ῥάβδον ἀφεῖλεν καὶ ταῦτα κατ  αὐτῶν ἔπραξεν ὡς τῇ ἡμέρᾳ τῇ ἐπὶ Μαδιάμ 0 .
κεῖται δὲ ἡ ἱστορία ἐν τοῖς Κριταῖς περιέχουσα ὡς ἐπὶ τοῦ Γεδεὼν οὐχ ὅπλοις νενίκηντο οἱ πολέμιοι , ἀλλὰ ἀοράτῳ καὶ θεϊκῇ δυνάμει .
οὕτως οὖν ὡς ἐπὶ τῆς Μαδιὰμ ἐνικήθησαν οἱ πολέμιοι χειρὶ κρυφαίᾳ , καὶ νῦν φησι διεσκεδάσθαι τὴν ῥάβδον τοῦ ἀπαιτοῦντος διαβόλου καὶ τῶν σὺν αὐτῷ τὰς ψυχὰς τῶν ἀνθρώπων ἐκπρασσόντων .
Οἱ καὶ ἡττηθέντες πᾶσαν στολὴν ἐπισυνηγμένην δόλῳ καὶ ἱμάτιον μετὰ καταλλαγῆς ἀποτίσουσιν ·
ἐπειδὴ γὰρ τὸν κόσμον τῆς ψυχῆς καὶ τὴν στολὴν αὐτῆς , τόν τε τῆς ἀρετῆς χιτῶνα , ὃν περιεβάλλετο συλήσας ὁ διάβολος , ὅτε αὐτὴν ἐπεῖχεν ὑποχείριον γυμνὴν αὐτὴν καὶ αἰσχρὰν καταστήσας , αἵ τε σὺν αὐτῷ δυνάμεις ἀντικείμεναι εἰσέπραττον αὐτὴν δόλῳ κατ αὐτῆς χρώμεναι .
πάντας εἰκότως ἀποτίσειν λέγεται ὑπὸ τοῦ προφητικοῦ πνεύματος φήσαντος ·
ὅτι πᾶσαν στολὴν ἐπισυνηγμένην δόλῳ καὶ ἱμάτιον μετὰ καταλλαγῆς ἀποτίσουσιν 0 .
οἱ αὐτοὶ δὲ οὗτοι οἱ πάλαι τὰς τῶν ἀνθρώπων ψυχὰς ἐκπράσσοντες μέλλοντες πάντα ἀποτιννύειν ἐν τῷ δηλουμένῳ καιρῷ θελήσουσιν εἰ ἐγενήθησαν πυρίκαυστοι μᾶλλον ἢ τὸν σωτῆρα τῶν ὅλων ἐν ἀνθρώποις ἐπιδημοῦντα θεᾶσθαι 0 .
τίς δ οὖν οὗτος , ἑξῆς παρίστησι λέγων ·
ὅτι παιδίον ἐγεννήθη ἡμῖν , υἱὸς καὶ ἐδόθη ἡμῖν , οὗ ἡ ἀρχὴ ἐπὶ τοῦ ὤμου αὐτοῦ , καὶ καλεῖται τὸ ὄνομα αὐτοῦ Μεγάλης βουλῆς ἄγγελος 0 .
ὁ δ αὐτὸς ἦν οὗτος ὁ λεγόμενος υἱὸς καὶ ὁ παῖς καὶ ὁ Ἐμμανουήλ , τοῦτο τρίτον ἐν τῇ αὐτῇ προφητείᾳ καὶ υἱὸς καὶ παιδίον χρηματίσας .
τὸ μὲν πρῶτον 0 ·
ἰδοὺ ἡ παρθένος ἐν γαστρὶ λήψεται καὶ τέξεται υἱόν , καὶ καλέσεις τὸ ὄνομα αὐτοῦ Ἐμμανουήλ , οἷς ἐπῆγε ·
διότι πρὶν ἢ γνῶναι τὸ παιδίον ἀγαθὸν ἢ κακόν 0 .
τὸ δὲ δεύτερον 0 ·
καὶ προσῆλθον πρὸς τὴν προφῆτιν , καὶ ἐν γαστρὶ ἔλαβε καὶ ἔτεκεν υἱόν , οἷς ἐπῆγε ·
διότι πρὶν ἢ γνῶναι τὸ παιδίον καλεῖν πατέρα ἢ μητέρα 0 .
τὸ δὲ τρίτον διὰ τοῦ μετὰ χεῖρα φάσκοντος λόγου 0 ·
ὅτι παιδίον ἐγεννήθη ἡμῖν 0 .
τοῦτο τοιγαροῦν τὸ παιδίον καὶ οὗτος ὁ υἱὸς ὁ ἡμῖν τοῖς εἰς αὐτὸν πεπιστευκόσι δῶρον παρὰ τοῦ θεοῦ δοθεὶς πολυώνυμός τις ὢν ἐπὶ τοῦ παρόντος 0 .
κέκληται δὲ Μεγάλης βουλῆς ἄγγελος .
καὶ εἴη τοῦτο μέτριον τ οὔνομα καίτοι πᾶσαν οὐ θνητὴν μόνον ὑπεραῖρον φύσιν , ἀλλὰ καὶ ἀγγελικήν ·
οὐ γὰρ ἁπλῶς ἄγγελον αὐτὸν προσεῖπεν , ἀλλὰ Μεγάλης βουλῆς ἄγγελον .
τίς δ ἂν γένοιτο ἡ μεγάλη βουλὴ καὶ τίνος ἢ ἡ τοῦ μεγάλου θεοῦ περὶ τῆς τῶν ἐθνῶν ἁπάντων κλήσεώς τε καὶ σωτηρίας , ἧς αὐτὸς ἄγγελος παρῆν ὁ σωτὴρ ἡμῶν τῇ τοῦ πατρὸς φιλανθρώπῳ βουλῇ διακονησόμενος 0 ;
κατὰ γὰρ τὴν Ἑβραίων γραφὴν μείζοσιν ἢ κατ ἄγγελον τετίμηται προσηγορίαις , φέρειν δὲ λέγεται τὴν ἀρχὴν ἐπὶ τοῦ ὤμου αὐτοῦ .
ἀρχὴ γὰρ τοῦ προφητευομένου παιδίου , τοῦτ ἔστιν ἡ δόξα καὶ ἡ τιμὴ καὶ ἡ βασιλεία , ἥ τε κατὰ πάντων ἀρχὴ ἐπὶ τοῦ ὤμου αὐτοῦ ἐστιν , δηλαδὴ ἐπὶ τοῦ βραχίονος τῆς ἐν αὐτῷ θεότητος οὕτως νοουμένης , δι ἣν θεότητα Μεγάλης βουλῆς ἄγγελος ὠνόμασται ὡς ἂν μόνος τὰ ἀπόρρητα τῆς πατρικῆς ἐπιστάμενος βουλῆς καὶ ταύτης ἄγγελος τοῖς ἀξίοις γεγονώς .
καὶ μειζόνως δὲ ἢ κατ ἄγγελον προσηγορίᾳ ἠξιῶσθαι αὐτὸν ἔφαμεν κατὰ τὴν τῶν Ἑβραίων ἀνάγνωσιν , ἣν ὁ μὲν Σύμμαχος τοῦτον ἡρμήνευσεν τὸν τρόπον ·
καὶ κληθήσεται τὸ ὄνομα αὐτοῦ παραδοξασμός , βουλευτικὸς καὶ ἰσχυρὸς δυνατός , πατὴρ αἰῶνος , ἄρχων εἰρήνης , ὁ δὲ Ἀκύλας 0 ·
καὶ καλεῖται τὸ ὄνομα αὐτοῦ φησι θαυμαστός , σύμβουλος , ἰσχυρός , δυνατός , πατὴρ ἔτι , ἄρχων εἰρήνης , κατὰ δὲ τὸν Θεοδοτίωνα ·
καὶ ἐκάλεσε τὸ ὄνομα αὐτοῦ θαυμαστός , συμβουλεύων , ἰσχυρός , δυνάστης , πατὴρ αἰῶνος , ἄρχων εἰρήνης .
ἡ δὲ Ἑβραϊκὴ φωνὴ ἀντὶ τοῦ 0 ·
ἰσχυρός , ἢλ περιέχει , δι οὗ σημαίνεται ὁ θεός .
πολλαχοῦ γὰρ τῆς γραφῆς τοῦ ἢλ ἐπὶ τοῦ θεοῦ κειμένου καὶ ἐν τοῖς μετὰ χεῖρας ὁμοίως παρείληπται , ὥστε διὰ ταύτης τῆς φωνῆς καὶ θεὸς ἀναγορεύεσθαι τὸ γεννηθὲν ἡμῖν παιδίον .
εἰ τοίνυν καὶ ἐν τῇ προκειμένῃ προφητείᾳ τῆς περὶ τοῦ γεννηθέντος ἡμῖν παιδίου καὶ τοῦ δοθέντος ἡμῖν υἱοῦ μετὰ τῶν ἄλλων ὀνομάτων καὶ ἢλ κατὰ τὴν Ἑβραϊκὴν φωνὴν ὠνόμασται , δῆλον ὡς καὶ θεὸν αὐτὸν ἡ προφητεία γνωρίζει , ὥστε εἰ λέγοιτο κατὰ τὴν Ἑβραίων γλῶτταν ἢλ γιββώρ 0 .
ὁ μὲν Ἀκύλας ἰσχυρός , δυνατὸς ἡρμήνευσε καὶ ὁ Σύμμαχος ὁμοίως καὶ ὁ Θεοδοτίων ἰσχυρός , δυνάστης φύλαξ , ἐν οἷς ὡς εἰκὸς ἐπὶ παιδίου γεννωμένου τὸ τοῦ θεοῦ ἐντάξαι ὄνομα 0 1 .
ἡμεῖς δὲ οὐκ ἂν ἁμάρτοιμεν θεὸν δυνατὸν ἑρμηνεύσαντες , ἐπειδὴ τὸ ἢλ ἐπιδέδεικται ἡμῖν μεταβαλλόμενον εἰς τὸ ὁ θεός .
οὕτως δὲ καλεῖν αὐτὸν θαρροῦμεν .
καὶ τὸ ἢλ γιββὼρ ἰσχυρὸς δυνατὸς ἡρμήνευσεν ἡ Ἑβραίων γλῶττα καὶ ὁ Ἐμμανουὴλ καὶ τὸ ἢλ τῇ ἑαυτοῦ προσηγορίᾳ συμπεριλαμβάνων προσθήκην εἴληφεν τῇ μεθ  ἡμῶν ὁ θεός .
αἱ δὲ τοιαῦται προσηγορίαι τοῦ δηλωθέντος παιδὸς τὴν κρείττονα τῆς ὑπὲρ ἄνθρωπον φύσιν αὐτοῦ παριστῶσιν .
ἔνθεν οἶμαι τοὺς Ἑβδομήκοντα ὑπειδομέν ο υς τὸ ἐξαίσιον καὶ ὑπερβάλλον μέγεθος τῆς τῶν τοιούτων προσηγοριῶν ταῦτα μὲν ἀποσιωπῆσαι , οἰκείᾳ δέ τινι διανοίᾳ καὶ ἑτέρῳ τρόπῳ κεφαλαιωδῶς εἰπεῖν ·
καὶ καλεῖται τὸ ὄνομα αὐτοῦ Μεγάλης βουλῆς ἄγγελος .
ὅπως δὲ εἴρηται πατὴρ τοῦ μέλλοντος αἰῶνος , νοήσομεν παραθέντες τὸν Ἀδὰμ πατέρα γενόμενον τοῦ ἐνεστῶτος αἰῶνος καὶ τοῦ θνητοῦ τῶν ἀνθρώπων γένους .
ἀλλ ὥσπερ ἐν τῷ Ἀδὰμ πάντες ἀποθνῄσκομεν κατὰ τὸν Ἀπόστολον , οὕτως ἐν τῷ Χριστῷ πάντες ζωοποιηθησόμεθα .
ἐπεὶ τοίνυν τοῦ νέου αἰῶνος ἀπαρχὴ Χριστός , ἔπειτα οἱ τοῦ Χριστοῦ ἐν τῇ παρουσίᾳ αὐτοῦ , εἶτα τὸ τέλος , τούτου χάριν πατὴρ τοῦ μέλλοντος αἰῶνος ἂν εἴρηται καὶ πάλιν εἰρήνης ἄρχων 0 1 2 ·
αὐτὸς γάρ ἐστιν ἡ εἰρήνη ἡμῶν , εἰρηνοποιήσας τὰ περὶ τῆς γῆς καὶ τὰ ἐν τοῖς οὐρανοῖς καὶ τὸν κόσμον τῷ ἑαυτοῦ καταλλάξας πατρί .
τούτοις ἑξῆς εἴρηται ·
ἄξω γὰρ εἰρήνην ἐπὶ τοὺς ἄρχοντας καὶ ὑγείαν αὐτῶν .
ποίους δὲ ἄρχοντας ἢ τοὺς σὺν αὐτῷ ἄρχειν τῆς ἐκκλησίας αὐτοῦ καθισταμένους 0 ;
λέγω δὲ μαθητὰς αὐτοῦ καὶ ἀποστόλους , τούς τε τὴν τούτων διαδοχὴν καθ ὅλης ὑποδεξαμένους τῆς οἰκουμένης , οἷς ψυχῆς ὑγείαν καὶ εἰρήνην ἔχειν πρὸς ἀλλήλους ἐδωρεῖτο , ἐν οἷς πρὸς αὐτοὺς ἔλεγεν ·
εἰρήνην τὴν ἐμὴν δίδωμι ὑμῖν , εἰρήνην τὴν ἐμὴν ἀφίημι ὑμῖν .
μεγάλη ἡ ἀρχὴ αὐτοῦ , ἀνθ οὗ ὁ Σύμμαχος ἡρμήνευσεν 0 ·
ἐπλήσθη γὰρ ἡ παιδεία αὐτοῦ , καὶ τῆς εἰρήνης αὐτοῦ οὐκ ἔστιν ὅριον , ἢ οὐκ ἔστιν τέλος κατὰ τὸν Ἀκύλαν , ἢ οὐκ ἔστι πέρας κατὰ τὸν Θεοδοτίωνα .
μεγάλην δὲ ἀρχὴν αὐτοῦ νοήσεις τὴν καθ ὅλης τῆς οἰκουμένης ἐκκλησίαν αὐτοῦ θεωρῶν .
καὶ ἔτι μᾶλλον ἐπιστήσας ταῖς τοῦ ἱεροῦ Ἀποστόλου περὶ αὐτοῦ μαρτυρίαις , δι ὧν φησι 0 ·
κατὰ τὴν ἐνέργειαν τοῦ κράτους τῆς ἰσχύος αὐτοῦ , ἣν ἐνήργησεν ἐν τῷ Χριστῷ ἐγείρας αὐτὸν ἐκ νεκρῶν καὶ καθίσας αὐτὸν ἐν δεξιᾷ αὐτοῦ ἐν τοῖς ἐπουρανίοις ὑπεράνω πάσης ἀρχῆς καὶ ἐξουσίας καὶ δυνάμεως καὶ κυριότητος καὶ παντὸς ὀνόματος ὀνομαζομένου .
οὕτως οὖν μεγάλη ἡ τοῦ σωτῆρος ἡμῶν ἀρχή 0 .
καὶ πάλιν καὶ τῆς εἰρήνης αὐτοῦ οὐκ ἔστι τέλος ·
ἀτελεύτητος γὰρ καὶ ἀγήρως καὶ ἀπερίγραφος αὕτη τυγχάνει , διὸ λέλεκται ·
τοσαῦτα εἰπὼν περὶ τοῦ γεννηθέντος παιδίου ἔτι καὶ ταῦτα περὶ αὐτοῦ προστίθησιν ·
ἐπὶ τὸν θρόνον Δαυὶδ καὶ ἐπὶ τὴν βασιλείαν αὐτοῦ κατορθῶσαι αὐτήν 0 .
τήρει δὲ ἀκριβῶς ὅπως οὐκ εἴρηται καθεσθήσεσθαι ἐπὶ τὸν θρόνον Δαυίδ , ἀλλ  ἁπλῶς ἐπὶ τὸν θρόνον Δαυὶδ καὶ ἐπὶ τὴν βασιλείαν αὐτοῦ κατορθῶσαι αὐτήν , ἡμῶν προσυπακουόντων τὸ ἥξειν αὐτὸν ἐπὶ τῷ κατορθῶσαι τὸν θρόνον Δαυὶδ καὶ τὴν σκηνὴν Δαυὶδ τὴν πεπτωκυῖαν ·
ἐπειδὴ γὰρ κατέστραπτο καὶ καθῄρητο ἡ βασιλεία Δαυὶδ ἀπὸ τῶν χρόνων τῆς εἰς Βαβυλῶνα αἰχμαλωσίας τοῦ λαοῦ , ἦσαν δὲ προφητεῖαι θεσπίζουσαι τὸν θρόνον τοῦ Δαυὶδ διαλάμψειν φωτὸς ἡλιακοῦ δίκην καθ ὅλης τῆς τῶν ἀνθρώπων οἰκουμένης .
ταύτην αὐτὴν ἐλήλυθεν τὴν ἐπαγγελίαν πληρώσας ἐκ σπέρματος μὲν Δαυὶδ κατὰ σάρκα γεννώμενος , καταλάμπων δὲ τὰς τῶν ἀνθρώπων ψυχὰς καὶ τὴν βασιλείαν αὐτοῦ κρατύνων διὰ πάντων τῶν καθ ὅλης τῆς οἰκουμένης ἐθνῶν ·
ἐν τούτοις γὰρ τὸν θρόνον Δαυὶδ διωρθώσατο , οὐχ ὅπλοις καὶ δόρασιν , ἀλλ ἐν κρίματι καὶ ἐν δικαιοσύνῃ .
καὶ τοῦτ ἔπραξεν ἀπὸ τοῦ νῦν καὶ εἰς τὸν αἰῶνα , τοῦ μὲν ἀπὸ τοῦ νῦν χρόνου ἀρχὴν σημαίνοντος ὡρισμένην , δι ἧς ὁ καιρὸς ἐδηλοῦτο τῆς εἰς ἀνθρώπους ἐπιδημίας αὐτοῦ , τοῦ δὲ εἰς τὸν αἰῶνα τὴν ἄπειρον καὶ διαρκῆ βασιλείαν αὐτοῦ παριστῶντος .
τηρητέον δὲ ὡς ἡ μὲν πρώτη περὶ τοῦ προφητευομένου πρόρρησις ἐκ παρθένου τεχθήσεσθαι αὐτὸν ἐδήλου , ἡ δὲ δευτέρα ὡσανεὶ ζητουμένου πῶς ἔσται τοῦτο τὸν κύριον εἰσῆγεν λέγοντα ·
καὶ προσῆλθον πρὸς τὴν προφῆτιν , καὶ ἐν γαστρὶ ἔλαβε καὶ ἔτεκεν υἱόν , ἡ δὲ τρίτη οὐκέτι μνημονεύει κυήσεως παρθενικῆς οὐ δὲ τοῦ τρόπου τῆς κατὰ θεὸν παραδόξου συλλήψεως .
ἅτε δὴ προμεμαθηκότων ἡμῶν ταῦτα περὶ τοῦ παιδὸς αὐτοῦ διεξέρχεται παιδεύων ἡμᾶς τὰ ἀπόρρητα τῆς περὶ αὐτοῦ θεολογίας , ταῦτα δὲ πάντα περὶ τοῦ τυχόντος παιδίου λέγεται .
οὐκ οἶδα πῶς συστήσαιεν οἱ ἐκ περιτομῆς μὴ βουλόμενοι παραδέξασθαι τὸν ἡμέτερον σωτῆρα , ᾧ τὰ ἔργα μαρτυρεῖ καὶ τῶν πραγμάτων ἡ ἔκβασις τοὺς λόγους ἐπισφραγίζεται .
ὁ ζῆλος κυρίου σαβαὼθ ποιήσει ταῦτα ·
ποῖος ζῆλος ἢ ὃν ἐζήλωσεν ἀγαθὸν καὶ αὐτῷ πρέποντα εἰς τὸ σῶσαι πάντας τοὺς ὑπὸ τοῦ διαβόλου καταδυναστευθέντας καὶ εἰς ἀθεότητα κατασυρέντας 0 ;
τῆς τοῦ Ἐμμανουὴλ ὑποθέσεως πέρας λαβούσης ἀνατρέχει ὁ λόγος ἐπὶ τὴν τοῦ Ἰσραὴλ προφητείαν , οὗ χάριν καὶ τὴν τοῦ Ἐμμανουὴλ πεποίητο μνήμην ·
ἐπειδὴ γὰρ ὁ ἐν Σαμαρείᾳ βασιλευόμενος λαὸς ὁ καλούμενος Ἰσραὴλ συμμαχοῦντος αὐτῷ τοῦ τῶν Σύρων βασιλέως ἐπῄει πολιορκήσων τὴν Ἰερουσαλήμ , ἠγωνία τε τὴν ἔφοδον τῶν δύο βασιλέων ὁ Ἄχαζ , κελεύεται ὁ προφήτης θεσπίζειν τὰ ἀναγεγραμμένα , ἐν οἷς ἦν καὶ τὰ περὶ τοῦ Ἐμμανουήλ , περὶ οὗ μακρὸν κατατείνας λόγον αὖθις ἐπαναλαμβάνει τὴν περὶ τοῦ Ἰσραήλ , λέγω δὲ τοῦ ἐν Σαμαρείᾳ βασιλευομένου λαοῦ προφητείαν , δι ἧς ταῦτά φησιν ·
ὁ μὲν οὖν κύριος οὐκ ἐπὶ τὸν Ἰσραήλ , ἀλλ ἐπὶ τὸν Ἰακὼβ ἀτελέστερον ὄντα αὐτοῦ λαὸν ἀπέστειλε θάνατον ἢ λόγον ἀποφατικὸν ὀργῆς ·
οὐ γὰρ ἐπὶ τὸν Ἰσραὴλ προηγουμένως , ἀλλ ἐπὶ τὸν Ἰακὼβ τοῦτον ἀπεστάλκει ὡς ὑποβεβηκότα καὶ σωματικώτερον .
ὁ δὲ ἀποσταλεὶς ἐπὶ τὸν Ἰακὼβ θάνατος ἢ λόγος ἀποφατικὸς ὀργῆς τοὺς νομιζομένους ἐν αὐτοῖς κρείττους ὀργῆς ἀξίους καὶ θανάτου καταλαβών , λέγω δὲ τοὺς καλουμένους Ἰσραήλ , ἐπ αὐτοὺς ἦλθε .
τὴν δὲ διαφορὰν τοῦ Ἰακὼβ καὶ τοῦ Ἰσραὴλ γνῴης ἂν ἀπὸ τοῦ πρώτου πατριάρχου , ὃς κατὰ μὲν τὴν ἔνσαρκον γένεσιν Ἰακὼβ ἐκαλεῖτο , τῇ δὲ κατὰ θεὸν προκοπῇ ἐπιδοὺς καὶ τῆς τοῦ θεοῦ καταξιωθεὶς ὁμιλίας Ἰσραὴλ ἐπωνομάσθη ὑπὸ τοῦ χρηματίσαντος αὐτῷ καὶ εἰρηκότος ·
οὐκέτι τὸ ὄνομά σου Ἰακὼβ κληθήσεται , ἀλλὰ Ἰσραὴλ ἔσται τὸ ὄνομά σου , ὅτι ἐνίσχυσας μετὰ θεοῦ .
εἰκότως οὖν τοὺς μὲν ἀλογωτέρους καὶ σωματικωτέρους τοῦ Ἰουδαίων ἔθνους Ἰακὼβ ἐν τούτοις ὀνομάζει , τοὺς δὲ νομιζομένους ἐν αὐτοῖς λογικωτέρους Ἰσραὴλ ἀποκαλεῖ .
κατηγορεῖ τοίνυν καὶ τούτων τῶν νομιζομένων εἶναι κρειττόνων ὁ λόγος ὡς καὶ αὐτῶν θανάτου γενομένων ἀξίων , διόπερ εἴρηται ·
θάνατον ἀπέστειλεν κύριος ἐπὶ Ἰακώβ , καὶ ἦλθεν ἐπὶ Ἰσραήλ .
τίς δὲ ἦν ὁ Ἰσραήλ , ἑξῆς παρίστησι λέγων ·
καὶ γνώσονται πᾶς ὁ λαὸς τοῦ Ἐφραὶμ καὶ οἱ καθήμενοι ἐν Σαμαρείᾳ ἐφ ὕβρει καὶ ὑψηλῇ καρδίᾳ λέγοντες Πλίνθοι πεπτώκασιν , ἀλλὰ δεῦτε λαξεύσωμεν λίθους καὶ κόψωμεν συκαμίνους καὶ κέδρους καὶ οἰκοδομήσωμεν ἑαυτοῖς πύργον ·
αὐτοὶ γὰρ οὗτοι οἱ τὴν Σαμάρειαν ἐνοικοῦντες Ἰσραὴλ χρηματίζοντες καὶ λαὸς τοῦ Ἐφραὶμ ὀνομαζόμενοι διὰ τὸ βασιλεύεσθαι ὑπὸ τῶν ἐκ φυλῆς Ἐφραίμ , χλευάζοντες καὶ ἐξευτελίζοντες τὴν Ἰερουσαλήμ , πλίνθοις αὐτὴν ἔφασκον ᾠκοδομῆσθαι , καὶ τὰς στέγας ἔχειν ἀπὸ συκαμίνων , ἢ συκομώρων κατὰ τοὺς λοιποὺς ἑρμηνευτάς .
εἶθ ὡς αὐτοὶ βελτίονα πόλιν κατασκευάζοντες ἐπηγγέλλοντο διὰ λίθων ξεστῶν καὶ κέδρων οἰκοδομήσειν , καὶ ἀντὶ τοῦ ναοῦ τοῦ ἐν τῇ Ἰερουσαλὴμ πύργον ἑαυτοῖς ἀναστήσειν ἐν τῇ Σαμαρείᾳ .
ἐπεὶ τοίνυν τοιαῦτα τετολμήκασιν ἀπαυθαδίσασθαι , ἀπειλεῖ αὐτοῖς ἑξῆς φάσκων ὁ λόγος ·
καὶ ῥάξει ὁ θεὸς τοὺς ἐπανισταμένους ἐπὶ τὸ ὄρος Σιὼν ἐπ αὐτὸν καὶ τοὺς ἐχθροὺς αὐτοῦ διασκεδάσει ·
ἐπειδὴ γὰρ τοιαῦτα κατεθρασύνοντο κατὰ τοῦ ὄρους Σιὼν καὶ κατὰ τοῦ ἐν αὐτῷ τιμωμένου θεοῦ , ὡς ἀπὸ μεγάλου ὕψους τῆς ὑπερηφανίας αὐτῶν ταπεινώσειν καὶ καταρράξειν αὐτοὺς ἀπειλεῖ .
τοὺς γὰρ ἐπὶ τὸ ὄρος Σιὼν ἐπανισταμένους ἐπ  αὐτὸν τὸν θεὸν ἀσεβεῖν συνέβαινεν , οὓς ταπεινώσειν καὶ ῥάξειν φησίν , οὐ μόνους ἀλλὰ καὶ πάντας τοὺς ἐχθροὺς αὐτοῦ διασκεδάσειν , σημαίνων τοὺς ἐν Δαμασκῷ συμμαχοῦντας τῷ Ἰσραὴλ κατὰ τὰ ἔμπροσθεν ἀποδεδομένα .
καὶ πάντας δὲ τοὺς ἐκ τῶν λοιπῶν ἐθνῶν ἐπανισταμένους τῷ ὄρει Σιὼν καὶ τῷ θεῷ τῷ ἐνταῦθα τιμωμένῳ διασκεδάσειν ἐπαγγέλλεται , ὧν οἱ μὲν ἦσαν ἀνατολικοί τινες , οἱ δὲ ἀφ  ἡλίου δυσμῶν , μέσοι δὲ τούτων οἱ Ἕλληνες 0 1 ·
πάντες γὰρ οὗτοι τὸν προλεχθέντα Ἰσραὴλ ὅλῳ τῷ στόματι κατεσθίοντες καὶ καταβάλλοντες ἐπὶ τὴν τῆς εἰδωλολατρίας αὐτῶν πλάνην , βοηθεῖν καὶ συμμαχεῖν ἐπηγγέλλοντο τοῖς ἐπανισταμένοις κατὰ τοῦ ὄρους Σιών .
οὐκ ἂν δὲ ἁμάρτοις ὅλῳ τῷ στόματι τῶν Ἑλλήνων καὶ τῶν ἀλλοφύλων κατεσθίεσθαι λέγων τοὺς διὰ τῆς σοφίας τοῦ αἰῶνος τούτου τῆς Ἑλληνικῆς ἀπάτης εἰς ἀποστασίαν χωροῦντας , οἷος ἦν ὁ διὰ τῶν μετὰ χεῖρας κατηγορούμενος Ἰσραήλ , διόπερ ὁ θυμὸς τοῦ θεοῦ κατ αὐτῶν ἠγείρετο καὶ ἡ χεὶρ ἡ ὑψηλὴ παρεσκευάζετο πρὸς τὴν κατ αὐτῶν ὀργήν .
οἱ δὲ οὐ δὲ οὕτως ἐπέστρεφον οὐ δὲ τὸν κύριον τῶν δυνάμεων ἐπεζήτουν , κατὰ δὲ τὴν σκληρότητα αὐτῶν καὶ τὴν ἀμετανόητον καρδίαν ἐθησαύριζον ἑαυτοῖς ὀργὴν ἐν ἡμέρᾳ ὀργῆς οὐ τοῦ θεοῦ παθητικῶς ὀργιζομένου , τοῦ δὲ κατ αὐτῶν ἐξ τιμωρίας κατὰ τὴν τῆς γραφῆς συνήθειαν ὀνομαζομένης .
καὶ ἀφεῖλε κύριος ἀπὸ Ἰσραήλ , ὁ μὲν Ἀκύλας καὶ ὀλοθρεύσει κύριος , ὁ δὲ Σύμμαχος καὶ ἐξολοθρεύσει κύριος , ὁ δὲ Θεοδοτίων καὶ ἀφελεῖ μελλητικῶς εἰρήκασιν , ὡς μέλλοντος ταῦτα ποιήσειν τοῦ θεοῦ , ἃ πρὶν γενέσθαι προέλεγεν , ἐπιστρέφων εἰς μετάνοιαν τοὺς ἀκροωμένους , ὡς ἂν μὴ πάθοιεν τὰ ἀπειλούμενα 0 .
ἐν ἡμέρᾳ δὲ μιᾷ φησι πάντα ποιήσειν τὰ προλεχθέντα σαφῆ τυγχάνοντα ·
τοῦτ ἔστιν ὑφ ἕνα καὶ τὸν αὐτὸν καιρόν .
κεφαλὴν δὲ καὶ οὐρὰν εἰπὼν ᾐνίξατο ζῷον ἄλογον ·
οὐ γὰρ ἀνθρώπου ἴδιον , ἀλλὰ ζῴων ἀλόγων τὸ οὐρὰν ἔχειν , οἷς τὸν λαὸν ἀφωμοίωσεν , ἢ κεφαλὴν καὶ οὐρὰν τὸν λογικὸν καὶ τὸν ἄλογον ἢ τὸν ἄρχοντα καὶ τὸν τῶν ἀρχομένων ἔσχατον , ὃ δὴ καὶ διεσάφησεν εἰπών 0 1 2 ·
μέγαν καὶ μικρόν 0 .
ἀντὶ δέ 0 ·
καὶ τοὺς τὰ πρόσωπα θαυμάζοντας , ὁ Σύμμαχος καὶ αἰδέσιμον ἡρμήνευσεν .
καὶ οὗτος οὖν ὁ αἰδέσιμος καὶ ὁ πρεσβύτης δύναται εἶναι ἡ κεφαλή , ἡ δὲ οὐρὰ ὁ διδάσκων ἄνομα προφήτης , ὃς ὡσανεὶ ἀλόγου ζῴου ἔσχατον ὑπάρχων μέλος 0 1 .
ἀφαιρεθήσεσθαι τούτους καὶ ἐξολοθρευθήσεσθαι ὑφ ἕνα καιρὸν ὁ λόγος ἀπειλεῖ .
τοὺς δὲ ἄλλως λέγοντας παρὰ ταῦτα καὶ μακαρίζοντας τὸν λαὸν ψευδοπροφήτας ὑπάρχοντας πλάνους εἶναί φησι πλανῶντας , ὅπως καταπίωσιν αὐτούς , ἐξ αὐτῶν κέρδη εἰς αὐτοὺς ἀποφερόμενοι .
Οὗ χάριν ἐπιτίθησιν αὐτοῖς τὰς οὕτως ἐχούσας ἀπειλάς ·
διὰ τοῦτο ἐπὶ τοὺς νεανίσκους αὐτῶν οὐκ εὐφρανθήσεται κύριος καὶ τοὺς ὀρφανοὺς αὐτῶν καὶ τὰς χήρας αὐτῶν οὐκ ἐλεήσει καὶ τὰ ἑξῆς .
ταῦτα ὡς ἀγαθὸς ψυχῶν γεωργὸς ὁ θεὸς ποιήσειν ἀπειλεῖ , ἵνα ἡ ἐν αὐτοῖς ἀνομία ἀφανισθῇ δίκην ὑλομανοῦς βοτάνης ὑπὸ πυρὸς ἀναλισκομένης , ὃ δὴ σημαίνει λέγων ·
καὶ καυθήσεται ὡς πῦρ ἡ ἀνομία καὶ ὡς ἄγρωστις ξηρὰ βρωθήσεται ὑπὸ πυρός 0 ·
καὶ καυθήσεται ὡς ἐν τοῖς δάσεσι τοῦ δρυμοῦ , καὶ συγκαταφάγεται τὰ κύκλῳ τῶν βουνῶν πάντα .
κατὰ ταῦτα γάρ φησι τὰ παραδείγματα μετελθοῦσα τοὺς προλεχθέντας ἡ ὀργὴ τοῦ θεοῦ μεγάλην ἐν αὐτοῖς ἀπεργάσεται σύγχυσιν , ὡς ἐπαναστῆναι ἀδελφὸν ἀδελφῷ καὶ μηδένα τοῦ πέλας φείσασθαι , πάντας δὲ ἀλλήλοις χρήσασθαι ὡς ἐχθροῖς ὡς πολεμίοις , εἰς τοσοῦτον δὲ ἐλάσειν ἀναφλεγομένην ἐν αὐτοῖς τὴν πρὸς ἀλλήλους στάσιν , καὶ τὸν ἐμφύλιον πόλεμον , ὡς καὶ τὰς δύο φυλάς , τὴν τοῦ Ἐφραὶμ καὶ τοῦ Μανασσῆ , ἐξ ἑνὸς πατρὸς γενομένας τοῦ Ἰωσήφ , καὶ ὑπὸ τὴν αὐτὴν ὄντας βασιλείαν , μίαν τε καὶ τὴν αὐτὴν πόλιν τὴν Σαμάρειαν οἰκοῦντας ἀλλήλοις ἐπαναστῆναι καὶ τοὺς ἀλλήλων βραχίονας καταφαγεῖν , μηκέτι σχολάζοντας τῷ κατὰ τοῦ Ἰούδα πολέμῳ μη δὲ τῇ πολιορκίᾳ τῆς Ἰερουσαλήμ , καθ ἑαυτῶν δὲ ἀκονήσαντας τὰ ἑαυτῶν ξίφη ἑαυτοὺς διαχειρίσασθαι 0 .
καὶ ταῦτα δὲ ἔσται αὐτοῖς ἀπὸ τῆς ὀργῆς τοῦ θεοῦ μη δὲ μέχρι τούτων στησομένης , ἀλλὰ καὶ ἕτερα πρὸς τούτοις μελλούσης αὐτοῖς ἐπαγαγεῖν , ὥσπερ δὲ ἐπὶ τοῦ ὄφεως καὶ τῆς γυναικὸς ἠπείλει ὁ θεὸς ἔχθραν θήσειν ἀνὰ μέσον αὐτῆς καὶ αὐτοῦ , ἐπὶ καλῷ δὲ καὶ συμφέροντι γενησομένης τῆς ἔχθρας .
οὕτω καὶ νῦν τὴν ἐπὶ κακῷ συμφωνίαν τῶν κατηγορουμένων ὑπὸ τῆς προφητείας διασκεδάσειν ὁ θεὸς ἐπαγγέλλεται , οἷς παραπλησίως καὶ ἐν Εὐαγγελίοις ὁ σωτὴρ ἀναγέγραπται λέγων ·
μὴ νομίσητε ὅτι ἦλθον βαλεῖν εἰρήνην ἐπὶ τὴν γῆν ·
οὐκ ἦλθον βαλεῖν εἰρήνην ἐπὶ τὴν γῆν ἀλλὰ μάχαιραν .
ἦλθον γὰρ διχάσαι ἄνθρωπον κατὰ τοῦ πατρὸς αὐτοῦ καὶ θυγατέρα κατὰ τῆς μητρὸς αὐτῆς καὶ νύμφην κατὰ τῆς πενθερᾶς αὐτῆς 0 .
τοῦ καλουμένου μὲν Ἰσραήλ , λέγω δὲ τοῦ Ἰουδαίων λαοῦ τοῦ ἐν Σαμαρείᾳ βασιλευομένου , καὶ ταῦτα πρὸς τοῖς προτέροις ὁ παρὼν λόγος κατηγορεῖ , φάσκων αὐτοὺς πρὸς ἔριν καὶ φιλονεικίαν τῶν τὰς ἀληθεῖς προφητείας τοῦ θεοῦ γραφόντων ψευδοπροφητείας συντάττειν .
ἦσαν οὖν ψευδοπροφῆται πλεῖστοι , ὅσοι ἐν τῷ Ἰσραὴλ ἐναντία φθεγγόμενοι καὶ ἐναντία γράφοντες τοῖς ἀληθέσι τοῦ θεοῦ προφήταις 0 .
οἱ δ αὐτοὶ καὶ συγγραφὰς ἐποιοῦντο παρανόμους καὶ πάσης πονηρίας μεστάς .
τῇ θείᾳ τοῦ νόμου γραφῇ προσέχειν καὶ κατ αὐτὴν κρίνειν , οἱ δὲ ὥσπερ ἐναντίους συντάττοντες νόμους πένητας οἰκτροὺς κατεδυνάστευον , βιαζόμενοί τε ἐπλεονέκτουν ἀπειροτάτους τε ὀρφανοὺς καὶ χήρας 0 .
τοιούτους δ ἂν εἴποις καὶ τοὺς διὰ μοχθηρῶν συγγραμμάτων εἰσέτι καὶ νῦν διαστρέφοντας τῶν ἀκεραιοτέρων τὰς ψυχάς , οἷς ὁ προφητικὸς ἀπειλεῖ λόγος φάσκων ·
καὶ τί ποιήσουσιν ἐν τῇ ἡμέρᾳ τῆς ἐπισκοπῆς ;
καθ ἣν ἡ θλῖψις καὶ ἡ κατ αὐτῶν ὀργὴ πόρρωθεν ἥξει ·
μακρὰν γὰρ οὖσαν αὐτὴν διὰ τὸ ἀπελαύνεσθαι ἐξ ἐμοῦ τοῦ θεοῦ 0 .
ὑμεῖς , ὦ οὗτοι , πρὸς οὓς ταῦτα λέγεται , ὥσπερ βιαζόμενοι καθ ἑαυτῶν αὐτὴν ἐπισπᾶσθε , ἧς ἐπελθούσης πρὸς τίνα καταφεύξεσθε τοῦ βοηθηθῆναι ;
Εἶτα συνήθως ἐπιλέγει ·
ἐπὶ πᾶσι τούτοις οὐκ ἀπεστράφη ἡ ὀργὴ αὐτοῦ , ἀλλ ἔτι ἡ χεὶρ ὑψηλή 0 ·
ἐπιμένοντες γὰρ τοῖς αὐτοῖς ἀτοπήμασι τῶν διὰ τοῦ λόγου κατηγορουμένων , ἀκόλουθον ἦν καὶ τὴν κατ αὐτῶν παράμονον γίγνεσθαι ὀργήν .
καὶ δὴ μέχρι τούτων ἔστησε τὰς κατὰ τοῦ λαοῦ κατηγορίας , μεθ  ἣν ἀκολούθως τοῖς διὰ τῆς προφητείας ἠπειλημένοις , οὐκ εἰς μακρὸν πόρρωθεν ἐπιστάντες Ἀσσύριοι πολιορκοῦσι τὴν Σαμάρειαν καὶ πᾶσαν τὴν χώραν αὐτῶν δῃοῦσιν , ὅλας τε ἐννέα φυλὰς τοῦ Ἰουδαίων ἔθνους αἰχμαλώτους εἰς τὴν Ἀσσυρίων ἀπάγουσι .
καὶ τοῦτο πράττουσιν ἐπὶ Ἑζεκίου βασιλέως Ἰερουσαλήμ , καθ ὃν ἡ ἐν Σαμαρείᾳ συνεστῶσα τοῦ Ἰσραὴλ βασιλεία εἰς τὸ παντελὲς κατελύθη , ἧς παυσαμένης δύο ἥμισυ φυλαὶ τοῦ ἔθνους μόναι περιελείφθησαν ὑπὸ τοῖς διαδόχοις Δαυὶδ βασιλευόμεναι ἐν Ἰερουσαλήμ .
διὸ μέχρι τούτου στήσας ὁ λόγος τὴν περὶ τοῦ Ἰσραὴλ προφητείαν μεταβαίνει λοιπὸν ἐπ αὐτοὺς τοὺς Ἀσσυρίους τὰ μέλλοντα καὶ αὐτοῖς συμβήσεσθαι θεσπίζων διὰ τῶν ἐπιφερομένων .
μετὰ τὴν τοῦ λαοῦ τοῦ καλουμένου Ἰσραὴλ αἰχμαλωσίαν ἀκολούθως ὁ λόγος μεταβαίνει ἐπὶ τοὺς αἰχμαλωτεύσαντας ·
ἦσαν δὲ οὗτοι Ἀσσύριοι , οἷς τὰ προκείμενα ἀπειλεῖ .
ὅτι δὲ ἀπῆκτο ὑπὸ Ἀσσυρίων ὁ λαὸς καὶ πεπολιόρκητο ἡ Σαμάρεια , ὅτε τὰ μετὰ χεῖρας ἐλέγετο , δῆλον τυγχάνει ἐκ τοῦ λέγεσθαι ἐν αὐτοῖς ἐκ προσώπου τοῦ τῶν Ἀσσυρίων βασιλέως ·
καὶ ἔλαβον Ἀραβίαν καὶ Δαμασκὸν καὶ Σαμάρειαν ·
ὃν τρόπον ταύτας ἔλαβον , καὶ πάσας τὰς ἀρχὰς λήψομαι , καὶ πάλιν ·
ὃν τρόπον γὰρ ἐποίησα Σαμαρείᾳ καὶ τοῖς χειροποιήτοις αὐτῆς , οὕτως ποιήσω καὶ Ἰερουσαλήμ .
καὶ ἡ ἱστορία δὲ διδάσκει , ὅτι ἐν ταῖς ἡμέραις Ἄχαζ ἀνέβη ὁ βασιλεὺς τῶν Ἀσσυρίων εἰς Σαμάρειαν καὶ ἐπολιόρκησεν αὐτήν ·
καὶ τέως μὲν μέρος τι τοῦ λαοῦ ᾐχμαλώτισεν , ἐπὶ δὲ Ἑζεκίου τοῦ τὸν Ἄχαζ διαδεδεγμένου πάντα τὸν λαὸν ἀπῴκισεν εἰς Ἀσσυρίους .
τοιαῦτα δὴ πραξάντων τῶν Ἀσσυρίων ὁ παρὼν λόγος ὡς πρὸς αὐτοὺς τὰ προκείμενα διεξέρχεται λέγων ῥάβδου παιδευτικῆς καὶ ἐπιστρεπτικῆς πεῖραν ἐχρῆν λαβεῖν τὸν μὴ διὰ τῶν προφητικῶν λόγων σωφρονισθέντα λαόν ·
διόπερ ἤγειρα κατ αὐτοῦ τοὺς Ἀσσυρίους ὥσπερ ἐμῇ ῥάβδῳ , παραδιδοὺς αὐτὸν ταῖς τῶν Ἀσσυρίων χερσίν , ὅπως δι αὐτῶν ἡ ὀργὴ καὶ ὁ θυμός , ὃν ἐπεσπάσαντο ἑαυτοῖς , μετέλθοι αὐτούς 0 .
ἐγὼ μὲν οὖν τὴν ἐμαυτοῦ ὀργὴν διὰ τῶν Ἀσσυρίων εἰς τὸ ἄνομον ἔθνος ἀπέστελλον , ὃ δὴ ἐνομίζετο εἶναι ἐμὸς λαός , συνεχώρησά τε καὶ πολεμῆσαι καὶ σκυλεῦσαι καὶ διαρπάσαι αὐτὸν καὶ τὰς πόλεις αὐτοῦ πάσας καθελεῖν ὡς ἔδαφος αὐτὰς καὶ εἰς κονιορτὸν χωρῆσαι .
ὁ δὲ Ἀσσύριος τὴν παρ ἐμοῦ λαβὼν ἐξουσίαν οὐχ οὕτως ἐνεθυμήθη , ἀλλ ὑπερήρθη τῷ λογισμῷ ὡς οἰκείᾳ δυνάμει τοῦ ἐμοῦ περιγενόμενος λαοῦ .
εἶτα μὴ ἀρκεσθεὶς τῇ τούτων πολιορκίᾳ μυρία ἄλλα ἔθνη μετέρχεσθαι ἀπειλεῖ , ὡς ἂν τοῦ κρείττονος καὶ θεῷ ἀνακειμένου κρατήσας .
διὸ δὴ τῶν ὑποχειρίων αὐτῷ γενομένων θαυμαζόντων αὐτὸν καὶ λεγόντων ·
σὺ μόνος εἶ ἄρχων , ἀποκρίνεται πρὸς αὐτοὺς λέγων ·
μήπω με καλεῖτε ἄρχοντα μη δὲ κύριον , ἐπεὶ μηδέπω πάσας εἴληφα τὰς ἁπανταχοῦ χώρας , οὔ τε γὰρ τὴν ἐπάνω Βαβυλῶνος οὔ τε τὴν Χαλάνην , οὗ ὁ πύργος ᾠκοδομήθη κατὰ τὸν χρόνον τῆς διασπορᾶς τῶν γλωσσῶν , ὑποχειρίους πεποίημαι .
μικραὶ δὲ αὗται καὶ βραχεῖαι σφόδρα τυγχάνουσιν , ὧν τέως περιγέγονα , Ἀραβίας γὰρ καὶ Δαμασκοῦ καὶ Σαμαρείας τέως κεκράτηκα , πλὴν ἀλλ ὃν τρόπον ταύτας ἔλαβον , οὕτω καὶ πάσας τὰς ἀρχὰς λήψομαι .
τοιαῦτα καταλαζονευσαμένων τῶν Ἀσσυρίων εἰκότως ὁ προφητικὸς λόγος τὰ παρόντα πρὸς αὐτοὺς ἀποτείνεται καὶ πρὸς τὸν ἄρχοντα αὐτῶν λέγων ·
Οὐαὶ Ἀσσυρίοις , ὅτι οὐ συνῆκαν ὡς ἄρα ἡ ἐμὴ ὀργὴ ἡ κατὰ τῶν πλημμελούντων τὴν ἐξουσίαν αὐτοῖς τῆς τοσαύτης ἀρχῆς δέδωκεν .
οἱ δὲ μὴ λογισάμενοι τοῦτο τῇ ἑαυτῶν δυνάμει τῶν ἐθνῶν κεκρατηκέναι ὑπέλαβον .
καὶ ταῦτα μὲν περὶ τούτων , τὰ δ ἑξῆς ἐπιφερόμενα αὐτὸς ὁ θεὸς κατὰ τῆς Ἰερουσαλὴμ ἀπειλεῖ λέγων ·
ὀλολύξατε , γλυπτὰ ἐν Ἰερουσαλήμ ·
ὃν τρόπον γὰρ ἐποίησα τῇ Σαμαρείᾳ καὶ τοῖς χειροποιήτοις αὐτῆς , οὕτως ποιήσω τῇ Ἰερουσαλὴμ καὶ τοῖς εἰδώλοις αὐτῆς .
ὅπως δὲ κατὰ τὴν βασιλείαν Ἄχαζ καὶ ἐν τοῖς μετὰ ταῦτα χρόνοις ἐπ αὐτῆς τῆς Ἰερουσαλὴμ εἰδωλολάτρουν οἱ τοῦ καλουμένου λαοῦ Ἰούδα ἡ γραφὴ τῶν Βασιλειῶν διδάσκει .
τὰ ἴσα τοίνυν τῇ Σαμαρείᾳ καὶ τῇ Ἰερουσαλὴμ πείσεσθαι ὁ λόγος ἀπειλεῖ , προλέγει τε ταῦτα προκαλούμενος εἰς ἐπιστροφὴν καὶ μετάνοιαν τοὺς ἀκούοντας , φόβῳ τε τοῦ παραδείγματος σωφρονίζων αὐτούς ·
οὐ γὰρ ὁ Ἀσσύριός φησιν ἐποίησεν τὰ κατὰ τῆς Σαμαρείας , ἀλλ ἐγὼ ὁ θεὸς διὰ τὰς τῶν οἰκητόρων ἀσεβείας 0 .
οὐκοῦν κατὰ τὸν τοῦ δικαίου λόγον καὶ τοὺς ἐν τῇ Ἰερουσαλὴμ εἰκὸς παραδοθήσεσθαι τῇ ἴσῃ πολιορκίᾳ , ὡς ἂν τὰ ἀδελφὰ μεταχειριζομένους τοῖς τὰ προλεχθέντα πεπονθόσιν 0 .
ἰστέον δ ὡς μέχρι τούτων Ὠριγένει προῆλθεν ὁ ἑνδέκατος τῶν εἰς τὸν προφήτην ἐξηγητικῶν τόμος .
προδιδάξας ὁ λόγος τὴν ἅλωσιν τῆς Σαμαρείας τὴν ὑπὸ Ἀσσυρίων γενομένην καὶ τὰς κατὰ τῶν Ἀσσυρίων ἀπειλάς , τὰ ἴσα τε πείσεσθαι καὶ τὴν Ἰερουσαλὴμ διὰ τὰς ὁμοίας εἰδωλολατρίας θεσπίσας , ἀκολούθως διὰ τῶν προκειμένων διδάσκει , ὅτι τέως μὲν οἱ Ἀσσύριοι καὶ ὁ τούτων ἄρχων , εἰ καὶ τοιαῦτα ὁποῖα προδεδήλωται ἀπηυθαδίσαντο τὴν Σαμάρειαν ὑποχείριον πεποιημένοι καὶ τὴν Δαμασκόν , ὅμως ἕξουσι τὸ ἐνδόσιμον τοῦ χρόνου μέχρι τινὸς καιροῦ , μεθ  ὃν οὐκέτι συστήσεται αὐτῶν ἡ ἀρχὴ τῆς μακρᾶς καὶ πολυετοῦς αὐτῶν βασιλείας εἰς τὸ παντελὲς καταλυθησομένης .
τίς δ ἂν γένοιτο οὗτος ὁ καιρός , διασαφεῖ λέγων ·
καὶ ἔσται ὅταν συντελέσῃ κύριος πάντα ποιῶν ἐν τῷ ὄρει Σιὼν καὶ ἐπὶ Ἰερουσαλήμ ·
ὅταν γὰρ συντελέσῃ καὶ ἐπὶ πέρας ἀγάγῃ πάντα ποιῶν ὁ κύριος ὅσα ὥρισεν .
ὥρισε δὲ τὰ ἐν ταῖς προφητείαις φερόμενα καὶ τὰ ἐν ταῖς ἱεραῖς γραφαῖς γεγραμμένα περὶ τῶν συμβεβηκότων τοῖς τόποις , τὸ τηνικαῦτά φησιν ἐπάξειν ἐπὶ τὸν νοῦν τὸν μέγαν , ἢ κατὰ τὸν Σύμμαχον 0 ·
ἐπισκέψομαί φησιν ἐπὶ τὸν καρπὸν τῆς εὐφροσύνης τῆς καρδίας βασιλέως Ἀσσυρίων καὶ ἐπὶ τὸ καύχημα τοῦ ὕψους τῶν ὀφθαλμῶν αὐτοῦ .
καὶ γὰρ καὶ οὗτος μὴ δοὺς δόξαν τῷ θεῷ μη δὲ λογισάμενος , ὅτι ὁ τῶν ὅλων θεὸς αὐτὸς ἦν ὁ παραδοὺς αὐτῷ καὶ τὸν Ἰσραὴλ καὶ τὸν Ἰούδαν καὶ πάντας τοὺς τιμωρίας ἀξίους , μέγα ἐφρόνησε διανοηθεὶς καὶ πρὸς ἑαυτὸν εἰπὼν κατὰ τὸν Σύμμαχον ·
ἐν τῇ δυνάμει τῆς χειρός μου ἐποίησα , συνετὸς γάρ εἰμι , καὶ μετῆρα ὅριον λαῶν καὶ τοὺς βασιλεῖς αὐτῶν συνέχεον καὶ κατήγαγον ὡς δυνατὸς τοὺς κατοικοῦντας 0 .
καὶ εὗρεν ὡς νοσσιὰν ἡ χείρ μου πᾶσαν τὴν δύναμιν τῶν λαῶν , καὶ ὡς συνάγεται ᾠὰ καταλελειμμένα πᾶσαν τὴν γῆν ἐγὼ συνήγαγον 0 .
πρὸς τοῦτον τοιγαροῦν τὸν ὑπερήφανον λογισμόν , εἴ τε τις ἀντικειμένη δύναμις ἐτύγχανεν , ὥσπερ ὁ ἄρχων βασιλείας Περσῶν καὶ ὁ ἄρχων βασιλείας Μήδων καὶ ὁ ἄρχων βασιλείας Ἑλλήνων 0 1 2 ·
οὕτω γὰρ εἴποι ἄν τις καὶ ἄρχοντα βασιλείας Ἀσσυρίων γεγονέναι τινὰ τὸν ἀλαζονευσάμενον καὶ τὰς προκειμένας φωνὰς φθεγξάμενον .